આ બેઠકમાં જિલ્લા કલેક્ટર કે. રાજેશ, નાયબ વનસંરક્ષક પી. ૫રષોત્તમા, ડેપ્યુટી કલેક્ટર નરેન્દ્રસિંહ રાજપુત વગેરેએ હાજર રહી પ થી ૮ મીટીંગ દરમિયાન પ્રપોઝલ ભલામણની કાર્યવાહી કરી હતી. જેમાં બ્લેક ટ્રેપ-૨૦, ૨૧-બિલ્ડીંગ લાઈમ સ્ટોન, ૨૨-કાર્બોનેશીયસ, ફાયરક્લે, સિલિકા સેન્ડ, સેન્ડ સ્ટોન, સાદી રેતી સહિત ૩૭ અરજીઓને શરતોનું પાલન કરવાની શરતે પર્યાવરણીય પ્રમાણપત્ર આપવાનું ઠરાવવામાં આવ્યું હતું. આ ઉપરાંત બ્લેક ટ્રેપ માટે થોરીયાળી, સુદામડા, લાખાવડ, નાના મઢાદ, વસ્તડી, સમઢીયાળા અને નવી મોરવાડ ગામમાં બ્લેક ટ્રેપ માટે ર૦ અરજીઓ આવી હતી. જ્યારે સાદી રેતીમાં શેખપર, જાંબુ, નાના મઢાદ અને નવી મોરવાડ ગામમાં લીઝ આપવાની કામગીરી હાથ ધરવામાં આવી હતી.